cyanic-selkie/wikianc huggingface dataset:
சான் டியேகோ விலங்குக் காட்சிச்சாலை
சிறப்புகள்
உலகின் குறிப்பிட்ட பகுதிகளில் மட்டும் காணப்படும் விலங்குகளை இந்த விலங்குக் காட்சிசாலையில், அதன் இயல்பான இயற்கைச் சூழ்நிலைக்கு ஏற்ப காட்சிபடுத்தப்படுத்தப்பட்டுள்ளது. குறிப்பாக ஆப்பிரிக்காவின் மழைக்காடுகளில் காணப்படும் கொரில்லா முதல் ஆர்க்டிக் பெருங்கடல் பகுதியின் தைகா மற்றும் தூந்திரப் பகுதிகளில் மட்டுமே காணப்படும் துருவக் கரடிகள் வரை இவ்விலங்குக் காட்சியில் உள்ளது. பறவைகள் நன்கு பறக்கும் அளவிற்கு, கம்பிகளால் மூடப்பட்ட மிகப்பெரிய கூண்டுகளில், நீர் குட்டைகளுடன் பராமரிக்கப்படுகிறது. இவிடத்தில் பறவைகளும், நீர் வாழ் விலங்குகளும் இயற்கையாக வளர்கிறது.
சான் டியேகோ பகுதியில் நிலவும் தட்பவெப்பம் செடி, கொடி மரங்கள் மற்றும் விலங்குகளுக்கு ஏற்புடையதாக உள்ளது. இங்குள்ள பூங்காவில் விலங்குகளின் உணவிற்காக 7,00,000 வகையான தாவரங்கள் வளர்க்கப்படுகிறது. பாண்டா கரடி போன்ற சிறப்பு விலங்கினங்களுக்கான உணவிற்காக 40 வகையான மூங்கில் தாவரங்கள் வளர்க்கப்படுகிறது. சீனா மற்றும் ஆஸ்திரேலியாவில் மட்டும் காணப்படும் கோலா எனும் விலங்குகளின் உணவிற்காக  தைல மரங்களை வளர்க்கின்றனர். இவ்விலங்குக் காட்சிசாலையின் பராமரிப்பிற்காக 481 ஊழியர்கள் பணிபுரிகின்றனர்.
பறவைகள்
மழைக்காடுகளில் வாழும் 45 இனங்களில் 200 பறவைகளில் குட்டைக் கிளி, மீன்கொத்தி, பாலி மைனா, மரங்கொத்தி போன்ற பறவை இனங்களை இங்கு காணலாம்.
வெளி இணைப்புகள்
விலங்குக் காட்சிச்சாலைகள் அமெரிக்க விலங்குக் காட்சிச்சாலைகள் பகுப்பு:சான் டியேகோ பகுப்பு:கலிபோர்னியா பகுப்பு:விலங்கியல்
மோரிப்
மோரிப் (Morib, மலாய்: Morib; சீனம்: 摩立) என்பது மலேசியா, சிலாங்கூர் மாநிலத்தில், கோலா லங்காட் மாவட்டத்தில் உள்ள ஒரு நகரம். மலேசியாவில் மிகவும் புகழ்பெற்ற கடற்கரைச் சுற்றுலா தளமான மோரிப் கடற்கரை இந்த நகர்ப் பகுதியில் தான் உள்ளது. மோரிப் நகரம் மலேசியத் தலைநகர் கோலாலம்பூரில் இருந்து தென்மேற்கே 72 கி.மீ.; கிள்ளான் நகரில் இருந்து தெற்கே 32 கி.மீ.; பந்திங் நகரில் இருந்து தெற்கே 10 கி.மீ. தொலைவில் உள்ளது.
மோரிப் கடற்கரை
மோரிப் கடற்கரை, பந்திங் நகரத்தில் இருந்து 10 கி.மீ. தொலைவில் சிம்பாங் மோரிப் அருகே அமைந்துள்ள அமைதியான விடுமுறை இடமாகும். கடற்கரையில் ஓய்வெடுக்கவும் சுத்தமான கடல் காற்றை அனுபவிக்கவும் சுற்றுலாப் பயணிகள் வருகின்றனர். இதனால் மோரிப் கடற்கரை, "மலேசியாவின் தங்கக் கடற்கரை" என்றும் அழைக்கப் படுகிறது. இது மலாக்கா நீரிணையை நோக்கி 22 கி.மீ. நீளமுள்ள கடற்கரை முகப்பைக் கொண்டுள்ளது.
இந்திய இராணுவத்தின் 46-ஆவது பட்டாளம்
இரண்டாம் உலகப் போரின் முடிவில், 1945 செப்டம்பர் 9-ஆம் தேதி, மலாயாவில் பிரித்தானிய இந்திய இராணுவத்தின் விடுதலைப் படைகள் தரையிறங்கிய முதல் இடங்களில் மோரிப் கடற்கரையும் ஒன்றாகும். அந்தத் தரையிறக்கத்திற்கு சிப்பர் நடவடிக்கை என்று பெயர். இந்திய இராணுவத்தின் 46-ஆவது பட்டாளத்தின் 42,651 இராணுவ வீரர்கள் இங்கு தரையிறக்கப் பட்டனர். மற்றும் 3698 கவச வாகனங்களும் தரையிறக்கப் பட்டன. இரண்டாம் உலகப் போரில் சப்பானியர்களின் முடிவின் தொடக்கத்தைக் குறிக்கும் வகையில் இந்தத் தரையிறக்கம் அமைந்தது.
இந்திய இராணுவத்தின் 50-ஆவது கவசப் படை
இதுவே மலாயாவில் மலாயாவில் சப்பானிய ஆக்கிரமிப்பை ஒரு முடிவுக்கு கொண்டு வருவதற்கு ஒரு முன்னோடியாகவும் அமைந்தது. அங்கு தரையிறங்கிய போர் வீரர்களில் 21 வயதான சியா-உல்-ஹக் என்பவரும் ஒருவர். இவர் 50-ஆவது இந்திய இராணுவத்தின் கவசப் படையின் இரண்டாவது லெப்டினன்ட் பதவி வகித்தார். இந்தியா-பாகிஸ்தான் பிரிவினைக்கு பிறகு 1978-இல் பாகிஸ்தானின் 6-ஆவது அரசுத்தலைவராக பதவியேற்றார்.
நினைவுச் சின்னம்
இந்திய இராணுவ விடுதலைப் படையை சேர்ந்த போர் வீரர்களுக்காக, இங்கு 1947-ஆம் ஆண்டில் ஒரு நினைவுச் சின்னம் எழுப்பப்பட்டு உள்ளது. சரியான கண்காணிப்பு இல்லாததால் அந்தச் சின்னம் காலப் போக்கில் சிதைக்கப்பட்டது. இருப்பினும் 1998-ஆம் ஆண்டில் அதே இடத்தில் அதே நினைவுச்சின்னம் மீண்டும் புதுப்பிக்கப்பட்டது. அத்துடன் ஆண்டுதோறும் அந்த நினைவுச் சின்னத்திற்கு சிறப்பு வழிபாடுகளும் செய்யப் படுகின்றன.
வெளி இணைப்புகள்
பகுப்பு:மலேசிய நகரங்கள் பகுப்பு:சிலாங்கூர் நகரங்கள்‎ பகுப்பு:மலாக்கா நீரிணை பகுப்பு:மலேசியக் கடற்கரைகள்
அரிவாள்மனைப் பூண்டு
அரிவாள்மனை பூண்டு அல்லது அரிவாள் மூக்குப் பச்சிலை (Sida acuta) என்பது மால்வேசியே குடும்பத்தைச் சேர்ந்தத பூக்கும் தாவரம் ஆகும். இது பொதுவாக எங்கும் காணப்படக்கூடிய சிறு தாவரம் ஆகும். இது வெட்டு காயங்களுக்கும் புண்களுக்கும் மருந்தாகப் பயன்படுகிறது. இத்தாவரம் சில பகுதிகளில் களையாக கருதப்படுகிறது. இது மூலிகை (herb) வகையுடனான, புதராக (Shrub) வளரும், ஆப்பு வடிவ இலைகளை உடைய, ஒரு பல்லாண்டுத் தாவரமாகும். உலகின் அனைத்துப்பகுதிகளிலும் பரவியுள்ள இத்தாவரத்தின் பூர்வீகம், நடு அமெரிக்கா என நம்பப்படுகிறது. இதன் இலைச்சாறு இரத்த காயத்தை ஆற்ற நாட்டு மருத்துவத்தில் பயன்படுத்தப்படுகிறது. இந்தச் செடியானது கிராம மக்களால் துடைப்பமாக பயன்படுத்தப்படுகிறது.
குறிப்புகள்
பகுப்பு:பூக்கும் தாவரங்கள்
அஜு
அஜு என்பவர் மங்கோலியப் பேரரசு மற்றும் யுவான் அரச மரபின் ஒரு தளபதியும் வேந்தரும் ஆவார். மங்கோலிய உரியாங்கை இனத்தின் சர்சுட் பிரிவைச் சேர்ந்த இவரது தந்தை யுவான் அரசமரபின் தளபதியான உரியங்கடை ஆவார். இவரது தாத்தா செங்கிஸ் கானின் மதிப்பு மிக்க தளபதி மற்றும் நோயனான சுபுதை ஆவார்.
சுயசரிதை
1253ஆம் ஆண்டு இவர் தனது தந்தையைப் பின்பற்றினார். தலி இராச்சியத்தை வென்றார். 1258ஆம் ஆண்டு வடக்கு வியட்நாம் மீது உரியங்கடை மற்றும் அஜு 3,000 மங்கோலியர்கள் மற்றும் 10,000க்கும் மேற்பட்ட தலி பழங்குடியினத் துருப்புக்களைக் கொண்டு படையெடுத்தனர். இவர்கள் வியட்நாமின் தலைநகரான தாங் லோங்கைக் (தற்போதைய ஹனோய்) கைப்பற்றினார். இருந்தும் வியட்நாமிய திரான் இராணுவத்திற்கு எதிரான கள யுத்தத்தில் தோற்கடிக்கப்பட்ட பிறகு தங்களது படைகளுடன் பின்வாங்கினர். குப்லாய் கானின் ஆட்சி வரை இந்த உடன்பாடானது தொடர்ந்தது.
இவரும் இவரது தந்தையும் 1258ஆம் ஆண்டு மோங்கே கான் மற்றும் குப்லாய் கானின் படைகளுக்கு ஆதரவு அளித்தனர். அஜு 10,000 வீரர்களைக் கொண்ட ஒரு தியூமனுக்குத் தலைமை தாங்கினார். இவரது தந்தை உடல் நலம் குன்றியிருந்தபோது இவரது தியூமனானது 2 ஆண்டுகளில் 13 நகரங்களைக் கைப்பற்றியது. சாங் அரசமரபின் 40,000 துருப்புகளை அழித்தது. சிங்சோவுவா மற்றும் யோவஜியு ஆக்கிரமிப்புக்குப் பிறகு உரியங்கடை இளவரசன் குப்லாயை எச்சோவுவில் சந்தித்தார்.
1260ஆம் ஆண்டு குப்லாய் அரியணைக்கு வந்தபோது அஜு தனது அரண்மனையிலேயே தங்கி இருந்தார். அடுத்த ஆண்டு லியான்சுயியில் யுவான் துருப்புகளுக்குத் தலைமை தாங்க இவருக்கு ஆணையிடப்பட்டது. 1261 முதல் 1275 வரை இவர் சாங் இராணுவங்கள் மற்றும் கடற்படையை நொறுக்கினார். சியாங்யாங் யுத்தத்தின்போது கோதான் கனரகத் துப்பாக்கிகளைப் பயன்படுத்தி இவர் பன்செங் நகரத்தைக் கைப்பற்றினார். அந்த நகரத்தின் ஆளுநர் தற்கொலை செய்துகொண்டார். 1276ஆம் ஆண்டு ஒக்தாயியின் பேரனான கய்டுவிடமிருந்து பெஷ்பலிக்கைத் தற்காக்க இவர் நியமிக்கப்பட்டார். இளவரசன் சர்பனின் தோல்விக்குப் பிறகு இவர் இறந்தார். சர்பன் தனது எசமானர் குப்லாய்க்கு எதிராக 1287ஆம் ஆண்டு கலகத்தில் ஈடுபட்டார். ஆனால் சில ஆதாரங்களின்படி அஜு வரும் வழியில் 1286ஆம் ஆண்டு இறந்தார்.
உசாத்துணை
பகுப்பு:1287 இறப்புகள் பகுப்பு:மங்கோலியத் தளபதிகள்
பல்விந்தர் சந்து
பல்விந்தர் சந்து (Balwinder Sandhu, பிறப்பு: ஆகத்து 3 1956), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், 22 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை 2003 இல் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1956 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
2010
2010 (MMX) கிரெகோரியன் நாட்காட்டியில் ஒரு வெள்ளிக்கிழமையில் ஆரம்பமான ஒரு சாதாரண ஆண்டு ஆகும். சீன நாட்காட்டியில் 2010 பெப்ரவரி 14 முதல் 2011 பிப்ரவரி 2 வரை நீடித்த இவ்வாண்டு தங்கப்புலி ஆண்டு எனப்படுகிறது.
செப்டம்பர் 2015
செப்டம்பர் 2015 (September 2015), 2015 ஆம் ஆண்டின் ஒன்பதாவது மாதமாகும்.
இறப்புகள்
பகுப்பு:2015 2015
சீகர் மாவட்டம்
சீகர் மாவட்டம் (Sikar district) (இந்தி:सीकर जिला) மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் சிகர் ஆகும். இராஜஸ்தான் மாநிலத்தின் பகுதியில் அமைந்த இம்மாவட்டம் ஜெய்ப்பூர் கோட்டத்தில் உள்ளது.
மாவட்ட நிர்வாகம்
சீகர் மாவட்டம் சீக்கர், பதேப்பூர், லட்சுமன்காட், தந்தராம்காட், ஸ்ரீ மாதோப்பூர், நீம்-கா-தானா, கண்டேலா, தோத், ராம்காட் செக்காவதி என ஒன்பது வருவாய் வட்டங்களையும்;  தோத், பிப்ராலி, பதேப்பூர், லட்சுமன்காட், தண்டராம்காட், ஸ்ரீமாதோப்பூர், கண்டேலா, நீம் கா தானா, மற்றும் படான் என ஒன்பது ஊராட்சி ஒன்றியங்களையும்; 1183 கிராமங்களையும்; 342 கிராமப் பஞ்சாயத்துக்களையும்; ஒரு நகரப் பஞ்சாயத்தையும்;  எட்டு நகராட்சி மன்றங்ககளையும் கொண்டுள்ளது.
நெடுஞ்சாலைகள்
ஜெய்சல்மேர் - ஆக்ராவை இணைக்கும் 485 கிலோ மீட்டர் நீள தேசிய நெடுஞ்சாலை 11 மற்றும் மாநில நெடுஞ்சாலை எண் 8 இம்மாவட்டத்தின் வழியாக செல்கிறது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி சீகர் மாவட்டத்தின் மொத்த மக்கள் தொகை 2,677,333 ஆக உள்ளது. கிராமப்புறங்களில் 76.32% மக்களும்; நகரப்புறங்களில் 23.68% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 17.03% ஆக உயர்ந்துள்ளது. மக்கள் தொகையில் 1,374,990 ஆண்களும்; 1,302,343 பெண்களும் உள்ளனர். ஆயிரம் ஆண்களுக்கு 848 பெண்கள் என்ற விகிதத்தில் பாலின விகிதம் உள்ளது. 7,732 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 346 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு  71.91% ஆகவும், ஆண்களின் படிப்பறிவு 85.11% ஆகவும், பெண்களின் படிப்பறிவு 58.23% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 379,874 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 2,342,076 (87.48 %) ஆகவும்;      இசுலாமிய சமய  மக்கள் தொகை 327,583  (12.24 %)  ஆகவும்;   சமண சமய,  சீக்கிய சமய, கிறித்தவ,  பௌத்த சமய மக்கள் தொகை மிகக் குறைவாகவும் உள்ளது.
மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன், உருது மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
வெளி இணைப்புகள்
பகுப்பு:இராஜஸ்தான் மாவட்டங்கள்
சானானந்தல் ஊராட்சி
சானானந்தல் ஊராட்சி (Sananandal Gram Panchayat), தமிழ்நாட்டின் திருவண்ணாமலை மாவட்டத்தில் உள்ள துரிஞ்சாபுரம் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1303 ஆகும். இவர்களில் பெண்கள் 634 பேரும் ஆண்கள் 669 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரகாசு மெகரோத்ரா
பிரகாசு மெகரோத்ரா (Prakash Mehrotra) (26 பிப்ரவரி 1925 - 7 மார்ச் 1988) என்பவர் இந்தியத் தேசிய காங்கிரசின் இந்திய அரசியல்வாதி ஆவார். இவர் 3 ஏப்ரல் 1976 முதல் ஆகத்து 9, 1981 வரை உத்தரப்பிரதேச மாநிலத்தைப் பிரதிநிதித்துவப்படுத்தும் இந்திய நாடாளுமன்றத்தின் மேலவையான மாநிலங்களவை உறுப்பினராக இருந்தார். இவர் அசாம் மற்றும் மேகாலயாவின் ஆளுநராக 10 ஆகத்து 1981 முதல் 28 மார்ச் 1984 வரை பணியாற்றினார். இங்கிலாந்துக்கான இந்திய உயர் ஆணையராகவும் இவர் பணியாற்றி உள்ளார். இவர் பிரீத்தி மெகரோத்ராவை மணந்தார். இவர்களுக்கு 4 மகள்களும் 1 மகனும் உள்ளார். இவருடைய மகன், இரவி பிரகாசு மெகரோத்ரா, இந்திய உச்ச நீதிமன்றத்தில் சிறந்த வழக்கறிஞராக உள்ளார்.
மேற்கோள்கள்
பகுப்பு:மேகாலயா ஆளுநர்கள் பகுப்பு:அசாம் ஆளுநர்கள் பகுப்பு:1988 இறப்புகள் பகுப்பு:1925 பிறப்புகள்
உசிலம்பட்டி சொக்கலிங்கசாமி கோயில்
உசிலம்பட்டி சொக்கலிங்கசாமி கோயில் தமிழ்நாட்டில் மதுரை மாவட்டம், உசிலம்பட்டி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:மதுரை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கொலம்பியா
கொலம்பியா அல்லது கொலம்பியக் குடியரசு (República de Colombia) என்றழைக்கப்படுவது தென் அமெரிக்கக் கண்டத்தின் வடமேற்குப் பகுதியில் நடு அமெரிக்காவிலுள்ள ஒரு நாடாகும். வடக்கு மற்றும் வடமேற்குப் பகுதிகளில் கரிபியன் கடலும் கிழக்கில் வெனிசுவேலாவும் பிரேசிலும், தெற்கில் எக்குவடோர், மற்றும் பெருவும், மேற்கில் பனாமாவும் பசிபிக் பெருங்கடலும் எல்லைகளாக அமைந்துள்ளன. தனது கடல் எல்லைகளை கோஸ்ட்டா ரிக்கா, நிக்கராகுவா, ஒண்டுராசு, ஜமேக்கா, டொமினிக்கன் குடியரசு, மற்றும் எயிட்டியுடன் பகிர்ந்து கொள்கின்றது. இது ஒற்றையாட்சி, அரசியலமைப்பைச் சார்ந்த குடியரசாகும் ;முப்பத்திரண்டு மாவட்டங்கள் உள்ளன. தற்போது கொலம்பியா உள்ள பகுதியில் துவக்கத்தில் முயிசுக்கா, குயிம்பயா, தயிரோனா தொல்குடி மக்கள்  வாழ்ந்திருந்தனர்.
1499இல் எசுப்பானியர்கள் வந்தடைந்தபிறகு முயிசுக்கா நாகரிகத்தை கைப்பற்றி தங்கள் குடியேற்றப்பக்குதிகளை உருவாக்கினர். பொகோட்டாவைத் தலைநகராகக் கொண்டு புதிய கிரெனடா அரச சார்புநாடு ஏற்படுத்தப்பட்டது. எசுப்பானியாவிடமிருந்து 1819இல் விடுதலை பெற்றபோதும் 1830இல்  "கிரான் கொலம்பியா" கூட்டரசு கலைக்கப்பட்டது. தற்போது கொலம்பியாவும் பனாமாவும் உள்ள பகுதி புதிய கிரெனடா குடியரசாக உருவானது. புதிய நாடு கிரெனடியக் கூட்டரசு என 1858இலும் கொலம்பிய ஐக்கிய நாடுகள் என 1863இலும் சோதனைகள் நடத்தியபிறகு1866இல் இறுதியாக கொலம்பியக் குடியரசானது. 1903இல் கொலம்பியாவிலிருந்து பனாமா பிரிந்தது. 1960களிலிருந்து சமச்சீரற்ற தீவிரம் குறைந்த ஆயுதப் போராட்டத்தை எதிர்கொண்டு வந்தது; இது 1990களில் தீவிரமடைந்தது. இருப்பினும் 2005 முதல் இது குறைந்து வருகின்றது. கொலம்பியாவில் பல்லின மக்களும் பன்மொழியினரும் மிகுந்துள்ளதால் உலகின் பண்பாட்டு மரபுவளமிக்க மிகுந்த பன்முகத்தன்மை கொண்ட நாடுகளில் ஒன்றாக விளங்குகின்றது. கொலம்பியாவின் பன்முக நிலவியலும் நிலத்தோற்றமும் வலுவான வட்டார அடையாளங்களைத் தோற்றுவித்துள்ளன. நாட்டின் பெரும்பாலான நகரிய மையங்கள் அந்தீசு மலைத்தொடரின் மேட்டுப்பகுதிகளில் அமைந்துள்ளன.
தவிரவும் கொலம்பியாவின் நிலப்பகுதிகள் அமேசான் மழைக்காடு, அயனமண்டலப்புல்வெளி, கரிபிய மற்றும் அமைதிப் பெருங்கடல் கடலோரப் பகுதிகளை அடக்கியுள்ளன. சூழ்நிலையியல்படி, இது உலகின் 17 பெரும்பல்வகைமை நாடுகளில் ஒன்றாக விளங்குகின்றது; சதுர கிலோமீட்டருக்கு மிகவும் அடர்த்தியான பல்வகைமையை உடைய நாடாகவும் விளங்குகின்றது. இலத்தீன் அமெரிக்காவில் நான்காவது பெரிய பொருளாதாரமாக விளங்கும் கொலம்பியா வட்டார செல்வாக்கும் மத்தியதர செல்வாக்குமுள்ள நாடாகவும் உள்ளது. சிவெட்சு (CIVETS) எனக் குறிப்பிடப்படும் ஆறு முன்னணி வளரும் பொருளாதாரங்களில் ஒன்றாகவும் பொருளியல் கூட்டுறவு மற்றும் வளர்ச்சிக்கான அமைப்பின் அணுக்கம் பெற்ற உறுப்பினர் நாடாகவும் உள்ளது. கொலம்பியா பேரியப் பொருளியல் நிலைத்தன்மையும் நீண்டகால வளர்ச்சி வாய்ப்புகளையும் உடைய பன்முகப்பட்ட பொருளியலைக் கொண்டுள்ளது.
நகரங்கள்
கொலம்பியா நகரங்களில் சில:
வெளியிணைப்புகள்
பகுப்பு:தென் அமெரிக்க நாடுகள் பகுப்பு:கரிபியன் நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
ஷாரன் ஸ்டோன்
ஷாரோன் ஒய்வோன் ஸ்டோன் (மார்ச் 10, 1958இல் பிறந்தவர்) ஒரு அமெரிக்க நடிகையாவார், திரைப்படத் தயாரிப்பாளர், மற்றும் முன்னாள் பேஷன் மாடலும் ஆவார். பேசிக் இன்ஸ்டிங்க்ட் என்னும் காமத் திகில் திரைப்படத்தின் மூலம் தான் முதன்முதலாக சர்வதே அங்கீகாரத்தைப் பெற்றார். காசினோ ன்னும் திரைப்படத்தில் அவரது நடிப்பிற்காக திரைச்சித்திர நாடகத்துக்கான கோல்டன் குளோப் சிறந்த நடிகை விருதை வென்றதோடு சிறந்த நடிகைக்கான அகாடமி விருதுக்கு பரிந்துரைக்கப்பட்டார்.
ஆரம்பகால வாழ்க்கை
ஸ்டோன் பென்னிசில்வேனியாவில் உள்ள மீட்வில்லியில் பிறந்தார். டாரத்தி (நே லாசன்) என்னும் கணக்கர் மற்றும் குடும்பபெண்ணுக்கும் ஜோசப் ஸ்டோன் என்னும் கருவிகள் மற்றும் அச்சுகள் தயாரிப்பவருக்கும் பிறந்த நான்கு குழந்தைகளில் இரண்டாமவராவார். ஸ்டோன் 1975இல் பெனிசில்வேனியாவின் சேகர்டவுனில், பென்சில்வேனியவின் எடின்பரோ பல்கலைக்கழகத்துடன் கல்வித் திட்டத்துக்காக தொடர்புபடுத்தப்பட்டிருக்கும் சேகர்டவுன் உயர் நிலைப் பள்ளியில் படித்தார்- உயர் நிலைப் பள்ளிப் படிப்பை முடித்தவுடன் எடின்பரோவில் கொஞ்ச காலம் தொடர்ந்தார்.
தன் இளமைக்காலத்தில் ஒரு விரைவு உணவு விடுதியில் பணியாற்றினார்.
1970கள்
மீட்வில்லியில் மிஸ் கிராபோர்டு கவுண்டி பட்டத்தை ஸ்டோன் வென்றார். அலங்கார அணிவகுப்பிற்கு வந்த நடுவர்களில் ஒருவர் அவரை பள்ளிப் படிப்பை நிறுத்திவிட்டு, பேஷன் மாடலாக மாறுவதற்கு நியூ யார்க் நகரத்துக்கு இடம்பெயரச் சொன்னார். அவருடைய தாயாரும் அதற்கு ஒப்புதல் அளித்ததையடுத்து, தன் அத்தையுடன் மீட்வில்லியில் இருந்து நியூ ஜெர்சிக்கு 1977ஆம் ஆண்டு சென்றார். நியூஜெர்சிக்கு வந்த நான்கே நாட்களில் நியூயார்க்கில் உள்ள ஃபோர்டு மாடலிங் ஏஜன்சி/0}யுடன் ஒப்பந்தம் ஆனது. ஃபோர்டுடன் ஒப்பந்தமான பின், சில ஆண்டுகளுக்கு மாடலிங்கில் செலவிட்டு, பர்கர் கிங், கிளெய்ரால் மற்றும் மேபெலைன் போன்ற தொலைக்காட்சி விளம்பரங்களிலும் தோன்றினார்.
1980–1990
ஐரோப்பாவில் வாழ்ந்து கொண்டிருக்கையில், மாடலிங்கில் இருந்து விலகி நடிகையாக முடிவு செய்தார். அதனைப் பற்றி பின் ஒருகாலத்தில் தெரிவிக்கையில், "அதனால் என் பைகளை தூக்கிக் கொண்டு நியூயார்க்கிற்கே திரும்பினேன், அங்கே ஊடி ஆலன் படத்தில் ஒரு கூடுதல் பாத்திரத்தில் நடித்துவிடலாம் என வரிசையில் நின்றேன்", என்றார். நடிப்புத் திறமைச் சோதனையின் போது, மைக்கேல் பீவரைச் சந்தித்தார், அங்கே அவரது அலங்கார அணிவகுப்பை அவர் அங்கீகரித்தார், இருவரும் நண்பர்களாயினர். ஸ்டார்டஸ்ட் மெமரீஸ் (1980) என்னும் படத்தில் சிறிய பாத்திரத்தில் தோன்றினாலும், நெஞ்சில் என்றும் நிற்கும்படி நடித்திருந்தார், அதற்குபின் ஒரு வருடம் கழித்து டெட்லி பிளசிங்  (1981) என்னும் திகில் திரைப்படத்தில் அனைவரும் பேசும்படியான பங்கை ஆற்றிச் சென்றார். பிரஞ்சு இயக்குநர் கிளாடு லீலோச் ஸ்டார்டஸ்ட் மெமரீஸ் படத்தில் ஸ்டோனைப் பார்த்து மிகவும் ஈர்க்கப்பட்டு தன் லே உன்ஸ் ஏ லே அத்ரீஸ் (1982) படத்தில் ஜேம்ஸ் கான் பாத்திரத்தில் நடிக்கவைத்தார். திரையில் இரண்டு நிமிடங்கள் மட்டுமே தோன்றியதால் பாராட்டுகள் வெகுவாக காணப்படவில்லை.
பிலவ் வாயு
பிலவ் எரிவாயு (Blau gas) என்பது புரொப்பேன் வாயுவைப் போன்ற செயற்கை முறையில் ஒளியூட்டும் ஒரு வாயுவாகும். செருமனியின் ஆக்சுபர்கு நகரைச் சேர்ந்த முனைவர் எர்மான் பிலவ் கண்டுபிடித்த காரணத்தால் இவ்வாயு பிலவ் எரிவாயு என்ற பெயரால் அழைக்கப்படுகிறது. கனிம எண்ணெய்களை வாலைவடிகலனில் எடுத்து நேப்தா உருவாகும்வரை வெப்பப்படுத்த வேண்டும். பின்னர் இந்நேப்தா அழுத்தக்குறைவுக்கு உட்படுத்தப்பட்டு திரவமாக்கப்படுகிறது. இந்த நிபந்தனைக்கு உட்பட்டு இவ்வாயு எடுத்துச் செல்லப்படுகிறது. எல்.பி.வாயு என்றழைக்கப்படும் திரவ பெட்ரோலிய வாயுவைப் போல வெளிப்படும்போது இவ்வெரி பொருளும் வாயு நிலையை அடைகிறது. வேதிப்பண்புகளின் அடிப்படையில் இவ்வாயுவின் பண்புகள் நிலக்கரி வாயுவை ஒத்துள்ளன.
ஷாரன் ஸ்டோன்
1980–1990
அவரது அடுத்த பாத்திரமாக, ரியான் ஓ நீல், ஷெல்லி லாங், மற்றும் சிறுவனான டிரு பேரிமோர் ஆகியோர் நடித்த இர்ரெகன்சிபில் டிபரன்சஸ் (1984) என்னும் படத்தில் அமைந்தது. ஒரு வெற்றிப்பட இயக்குநர் மற்றும் அவரது திரைக்கதை எழுத்தாளரான மனைவிக்கும் இடையே உள்ள திருமண பந்தத்தை முறிக்கும் வளர்ந்துவரும் நடிகையாக நடித்துள்ளார். இதன் கதையானது இயக்குநர் பீட்டர் போக்டானோவிக் மற்றும் அவரது செட் வடிவமைப்பாளரான மனைவி போலி பிளாட் மற்றும் போக்டனோவிக்கின் படமான த லாஸ்ட் பிக்சர் ஷோ (1971) திரைப்படத்தில் நடித்த இளம் நாயகியான சிபில் ஷெப்பர்டு ஆகியோரிடையே நடந்த நிஜக் கதையை அடிப்படையாகக் கொண்டதாகும், இப்படத்தில் ஒரு சகநடிகையாக ஸ்டோனின் மாமியாரான கிளோரிஸ் லீச்மேன் நடித்திருந்தார், அவருக்கு சிறந்த துணை நடிகைக்கான அகாடமி விருதும் வழங்கப்பட்டது. ஸ்டோன், ஸ்கார்லெட் ஓஹரா பாத்திரத்தில் கோகைன் போதைப்பழக்க அடிமையாக நடித்திருப்பது தான் அவரது தனித்திறமையை வெளிப்படுத்தியது, அதில் வரும் இசை உச்சக்கட்டம் கான் வித் த விண்டின் ரீமேக்காக அமைக்கப்பட்டிருக்கும்.
பிலவ் வாயு
செருமன் மொழியில் பிலவ் என்ற சொல்லுக்கு நீலம் என்ற பொருள் என்றாலும், இவ்வாயுவின் நிறம் தண்ணிரின் நிறத்தை போன்றதாகும். எஃகு உருளைகளில் சேகரிக்கப்பட்டு பிலவ் வாயு தேவையான இடங்களுக்கு கொண்டு செல்லப்படுகிறது. செயற்கை முறையில் உருவாக்கப்படும் வாயுக்களில் பிலவ் வாயுவே அதிகமான அலகு ஆற்றலை வெளிப்படுத்துகிறது. நிலக்கரி வாயுவைப் போல இவ்வாயுவில் கார்பன் மோனாக்சைடு கலப்பு கிடையாது.
ஷாரன் ஸ்டோன்
1980–1990
1980களின் மற்ற வருடங்களில் ஆக்ஷன் ஜேக்சன் (1988), கிங் சாலமன்ஸ் மைன்ஸ்  (1985) மறும் ஆலன் குவாட்டமைன் மற்றும் த லாஸ்ட் சிட்டி ஆப் கோல்டு  (1987) ஆகிய படங்களில் நடித்திருந்தார். ஆலன் குவாட்டர்மெயின் மற்றும் த லாஸ்ட் சிட்டி ஆப் கோல்டு படத்தில் அவரது நடிப்பிற்காக மோசமான நடிகைக்குறிய ரேசி விருதிற்கு பரிந்துரைக்கப்பட்டார். அபவ் த லா (1988) திரைப்படத்தில் ஸ்டீவன் சீகலின் மனைவி கதாப்பாத்திரத்திலும் நடித்திருந்தார். மேக்னம், P.I. -இன் இரண்டு பாக திரைப்படமான "எக்கோஸ் ஆப் மைன்டு" எனத் தலைப்பிடப்பட்டதில் ஒத்துப்பிறந்த இரட்டையர்களாக, அதில் ஒன்று டாம் செல்லக்'கின் காதலியாக வருவதாக நடித்திருந்தார்.
1988இல் வார் அன்ட் ரிமம்பிரன்ஸ் என்னும் குருந்தொடரை படமாக்குவதில் ஜேனிஸ் ஹென்ரி என்னும் பாத்திரத்தில் நடித்திருந்தார்.
1990–2004
டோடல் ரீகால் (1990) என்னும் திரைப்படத்தில் அர்னால்டு ஸ்வார்சனெகருடன் நடித்திருந்தது ஸ்டோனுக்கு ஒரு தொழில்வாழ்வில் திருப்பத்தை ஏற்படுத்தியது. படத்தின் வெளியீட்டுடன் தொடர்புபடுத்தும்படிக்கு பிளேபாய் -இல் நிர்வாண புகைப்படம் ஒன்றை வெளியிட்டார், அதில் அப்படத்திற்காக அவர் தயார் செய்திருக்கும் தசைகளைக் காட்டும்படிக்கு (பலுதூக்குவது போலும் டே குவோன் டோ கற்கும்படியும்) காட்சியமைத்திருந்தார். 1999இல், பிளேபாயில் நூற்றாண்டின் 25 கவர்ச்சி நாயகிகளில் ஒருவராக மதிப்பிடப்பட்டிருந்தார்.
பிலவ் வாயு
புற இணைப்புகள்
பகுப்பு:எரிபொருட்கள் பகுப்பு:செயற்கை எரிபொருட்கள் பகுப்பு:செயற்கை எரிபொருள் தொழில்நுட்பம்
ஷாரன் ஸ்டோன்
1990–2004
340px|left|thumb|பிரான்சில் ஷாரன் ஸ்டோன், 1991 பேசிக் இன்ஸ்டிங்க்ட் (1992) படத்தில் அறிவுமிக்க, இருபாலுணர்வும் உள்ளவராக சீரியல் கொலைகாரியாக கேதரின் டிரேமெல் பாத்திரத்தில் நடித்திருந்தது அவரை மிகப்பெரும் நட்சத்திரமாக உயர்த்தியது. டிரேமல் பாத்திரத்துக்காக ஸ்டோன் பலநாள் காத்திருந்தார், அதற்காக பல பெரிய வாய்ப்புகளையும் இழந்தார் (அதே பாத்திரம் ஸ்டோனுக்கு வழங்கப்படும் முன் 13 நடிகைகள் மற்றும் 150 பெண்களுக்கு வழங்கப்படுவதற்கு சோதிக்கப்பட்டது). அதே முன்னணியில் இருந்த நடிகைகளான கீனா டேவிஸ், மிக்கேல் பீவர், மெக் ரியான், மெலனி கிரிபித், கெல்லி லிஞ்ச், ஜெனிபர் ஜேசன் லீ மற்றும் ஜூலியா ராபர்ட்ஸ் ஆகியோர்க்கும் இந்த வாய்ப்பு அளிக்கப்பட்ட போது நிர்வாணத் தோற்றம் தேவைப்பட்டதால் அவர்கள் மறுத்துவிட்டனர். திரைப்படத்தின் மிகவும் பேர்போன காட்சியில், டிரேமலை ஒரு போலீசார் விசாரிக்கையில் குறுக்காக வைத்திருக்கும் கால்களை விரித்து தான் உள்ளாடை அணியவில்லை என்பதை காண்பிப்பாள். ஸ்டோன் படம் திரையிடப்பட்ட போது, அந்த காட்சியில் தன் வல்வத்தை தானே அந்த கால் விலக்கும் காட்சியில் பார்த்தபோது, எழுந்து திரையோட்ட அறைக்குச் சென்று இயக்குனர் பால் வெர்ஹோவெனை அறைந்தார்.
இந்த காட்சியில் உள்ளாடை இல்லாமல் காட்டப்படுவதை தான் ஒத்துக் கொண்டதாகவும், தானும் விர்ஹோவனும் இந்த காட்சியைப் பற்றி தயாரிப்பு ஆரம்பிக்கப்பட்டதில் இருந்து விவாதித்திருந்தாலும், அக்காட்சியை இவ்வளவு அப்பட்டமாக காட்டுவார்கள் என்பதைத் தான் அறியாதிருந்ததாக தெரிவித்தார். "காலை விலக்கிக்காட்டும் காட்சி வருவதும் எனக்குத் தெரியும், நான் நிர்வாணப்படுத்தப்படப் போவதற்காகத் தான் இந்த காட்சி என்பதும் எனக்குத் தெரியும், ஆனால் இந்தளவுக்கு என் பெண்ணுறுப்பை இந்த காட்சியில் நீங்கள் பார்ப்பீர்கள் என்பது எனக்குத் தெரியாது" எனக் கூறினார். பின், திரையிடப்படுகையில் அக்காட்சியைப் பார்க்கும் போது அதிர்ந்து போனேன் என்றார். தெரியாதவர்கள் பலர் நிறைந்த அறையில் பார்த்தது மிகவும் அவமானமாகவும், அதிர்ச்சிமிக்கதாகவும் இருந்தது, அதனால் அறைக்குள் சென்று அவரை அறைந்துவிட்டு கடந்து சென்றுவிட்டேன்."
இதைத் தவிர்த்து, அதற்கு முன் மற்றொரு பேட்டியில், தெரியாதவர்களுடன் சேர்ந்து முதல்முறை படம் பார்த்தது "ஒரே கூத்தாக இருந்தது" என்றார். அவரைப் பிடிக்கும், குறிப்பாக கால்கள் இடையே எடுத்த காட்சிக்குப்பின் அவர் பத்திரிகைக்கு கூறிய பொய்களை அடுத்து, அதுவும்முழுக்கமுழுக்க பொய் சொன்னதை அடுத்து எனக்கு பிடிக்காமல் போனது" என்று கூறினார். நடிகையுடன் பின்னர் நட்பு கொந்டிருந்த திரைக்கதை எழுத்தாளர் ஜோ எஸ்டர்ஹாஸ், ஹாலிவுட் அனிமல் என்னும் நினைவுக் குறிப்பு ஒன்றில் எந்தளவுக்கு நிர்வாணமாக காட்டப்படும் என்பது நடிகைக்கு நன்றாகவே தெரியும் எனக் குறிப்பிட்டிருந்தார்.
இந்த படத்தைத் தொடர்ந்து, பீப்பிள் பத்திரிகையில் உலகின் 50 அழகானவர்கள் பட்டியலில் சேர்க்கப்பட்டிருந்தார்.
1992இல், போட்டோகிராபர் ஜார்ஜ் ஹரல், ஸ்டோன், ஷெரிலின் ஃபென், ஜூலியன் சான்ட்ஸ், ராகுயில் வெல்ச், எரிக் ராபர்ட்ஸ் மற்றும் சீன் பென் ஆகியோர் அடங்கிய போட்டோகிரஃப் தொடரை எடுத்தார். இந்த படங்களில் 1930களில் இருந்த ஸ்டைலை மீண்டும் உருவாக்கி, அதில் நடிகர்களின் ஒப்பனைகள், முடி அலங்காரம் மற்றும் அலங்காரத் தோரணை அனைத்தையும் அந்த காலத்தில் உள்ளது போல் அமைத்திருந்தார்.
நவம்பர் 1995இல், 6925 ஹாலிவுட் Blvdஇல் உள்ள ஹாலிவுட் வாக் ஆஃப் ஃபேம்மில் ஸ்டோனுக்கு ஸ்டார் அந்தஸ்து வழங்கப்பட்டது. அதே ஆண்டில், எம்பயர் பத்திரிகை திரைப்பட வரலாற்றில் 100 செக்சியான நட்சத்திரங்களில் ஒருவராக தேர்ந்தெடுத்தது. அக்டோபர் 1997இல், எல்லா காலத்திற்கும் சிறந்த நட்சத்திரங்கள் பட்டியலில் முதல் சிறந்த 100 திரைப்பட நட்சட்திரங்களில் ஒருவராக தரமளிக்கப்பட்டிருந்தார்.
1995இல், மார்டீன் ஸ்கார்ஸீஸின் காசினோ வில் ராபர்ட் டி நீரோவுடன் "ஜிஞ்சர்" என்ற பாத்திரத்தில், நடித்ததற்காக, திரைச்சித்திர நாடகத்திற்கான சிறந்த நடிகைக்கான கோல்டன் குளோப் விருதை பெற்றார். அப்பாத்திரத்தில் சிறப்பாக நடித்ததற்காக அகாடமி விருதுக்காக பரிந்துரைக்கப்பட்டார்.
2001 இல், ஜெர்மன் பட இயக்குனர் லேனி ரீப்ன்ஸ்டால் வாழ்க்கை சரிதைப் படத்துடன் தொடர்பு படுத்தப்பட்டார். வெற்றிப்பட இயக்குனர் பால் வீர்ஹோவனும் ரீபன்ஸ்டாலும் ஸ்டோனை படத்தில் ரீபன்ஸ்டாலாக நடிக்கும்படி கேட்டுக்கொண்டனர். வீர்ஹோவன் இது பற்றி கூறுகையில், ஸ்டோனுடன் இதைப் பற்றி தான் விவாதித்ததாகவும் அவர் இதில் மிகவும் ஆர்வமக இருந்ததாகவும் விவரித்தார். அதனைத் தொடர்ந்து, வீர்ஹோவன் இந்த பிரஜக்டில் இருந்து விலகிக் கொள்வதாகவும், தயாரிப்பாளர்கள் முடிவுசெய்ததைவிட மிகவும் விலையுயர்ந்த திரைக்கதை ஆசிரியர் வேண்டும் என கேட்டார்.
2001இன் இறுதியில் வலை இரத்தப்போக்குக்காக மருத்துவமனையில் அனுமதிக்கப்பட்டார், அது முதுகெலும்புச் சிரையின் பிளவால் ஏற்பட்டுள்ளதாகவும், பொதுவாக சிதைந்த அனூரிசம் போலும் இல்லை, அதே வேளை ஒரு இரத்தநாள சம்பந்தமான உட்சிதைவு போல் சிகிச்சையளிக்கப்படும்.
2001இல் HBO திரைப்படமான இப் தீஸ் வால்ஸ் குட் டாக் 2 கில் எல்லன் டி ஜென்ரஸ் என்னும் எதிர்நாயகி கதாப்பாத்திரத்தில் ஒரு லெஸ்பியன் குடும்பம் நடத்த முயற்சிப்பதாக நடித்திருந்தார். 2003இல், த பிராக்டீஸ் ஸில் எட்டாவது காட்சியில் இருந்து மூன்று பாகங்களில் தோன்றினார். சிறந்த நடிப்புகளுக்காக, நாடகத் தொடர்களின் மிகச்சிறந்த கெஸ்ட் நடிகைக்காக எம்மி விருதைப் பெற்றார்.
2004—
வழக்குக்குண்டான வருடங்களுக்கு பின், Basic Instinct 2: Risk Addiction மார்ச் 31, 2006 இல் வெளிவந்தது. படத்தில் வந்த நிர்வாணக் காட்சிகளில் ஸ்டோன் செய்த பிரச்சனையால் தான் படத்தை வெளியிடுவது நீண்ட தாமதமானதாக காரணம் சொல்லப்பட்டது; அவர்களுக்கு குறைவாக தேவைப்படுகையில், ஸ்டோனுக்கு அதிகம் தேவைப்பட்டதாம். கும்பலான செக்ஸ் காட்சி ஒன்று அமெரிக்காவில் வெளியிடுவதற்கு MPAAவிடம் இருந்து R தரம் பெறுவதற்காக வெட்டப்பட்டது; பிரச்சனைக்குள்ளான இந்த காட்சி லண்டனை மையமாகக் கொண்ட யூ.கே. பதிப்பில் தொடர்ந்து இருந்தது. ஒரு பேட்டியாளரிடம், "மிகவும் வித்தியாசமான அடக்குமுறை காலத்தில் நாங்கள் இருக்கிறோம், ஒரு பாப்கார்ன் படம் விவாதத்திற்குரிய களத்தை ஏற்படுத்தினால், அது நன்றாகவா இருக்கும்?" எனக் கூறினார்.
$70 மில்லியன் டாலர்களுக்கு அதன் பட்ஜட் அமைக்கப்பட்டிருந்தாலும், அதன் முதல் வார வசூலில் வெறும் 10 சதவீதமே பெற்று $3,200,000 மட்டுமே வசூலானது, தொடர்ச்சியாக வந்த வாரங்களில் வெத்து வேட்டாக மாறியது. மொத்தத்தில் 17 நாட்களுக்கு மட்டுமே தியேட்டர்களில் ஓடியது, மொத்த உள்ளூர் வசூலாக 6 மில்லியன் டாலர் மட்டுமே வசூல் செய்தது. பேசிக் இன்ஸ்டிங்க்ட் 2 தோல்வியடைந்ததை அடுத்து Basic Instinct   மூன்றாவது பகுதிய தானே இயக்கி நடிக்க விரும்புவதாக தெரிவித்தார், ஸ்டோன்.
அல்ஃபா டாக் என்னும் படத்தில் புரூஸ் வில்லிஸ் உடன் நடித்தார், அதில் ஒலிவியா மாசர்ஸ்கி பாத்திரத்தில், நிஜ வாழ்வில் கொலை செய்யப்பட்டவரின் தாயாக நடித்திருந்தார். அந்த பாத்திரத்திற்காக ஒரு தடித்த ஆடையை அணிந்திருந்தார் ஸ்டோன். பிப்ரவரி 2007இல் வெளியான வென் எ மேன் பால்ஸ் இன் த பாரஸ்ட் என்ற புதிய படத்தில் நோயால் வாடிப்போனவராக நடித்திருந்தார், அதனை முன்னேற்றும்படு அவர் அதனை "ப்ரோசாக்  சமூகம் என்று அழைத்தார். அதனை "ஒரு கண்ணீர் மல்கிய அனுபவம்" என்றார். "இது போன்ற அனுபவத்தை பெறும் விதமாக நாம்... ஒரு புரோசாக் சமூகத்தில் வாழ்கிறோம் என நாம் அடிக்கடி சொல்லப்படுகிறோம். நாம் இதனை எப்படி உணர்கிறோம் என்பதை அறிய இது போன்ற பணிகளை நாம் செய்கிறோம்."
டிசம்பர் 2006இல், நார்வேயின் ஓஸ்லோவில் நடைபெற்ற நோபல் பீஸ் பிரைஸ் கன்சர்ட்டை ஏஞ்சலிகா ஹஸ்டனுடன் நடத்தினார். கன்சர்ட்டில் நோபல் அமைதி பரிசு வெற்றியாளர்களான முகமது யூனிஸ் மற்றும் கிரேமீன் வங்கி ஆகியோருக்கு பெருமிதம் சேர்க்கும் வண்ணம் அமைக்கப்பட்டது.
2007இல், ஸ்ட்ரோக் பற்றிய அறிகுறிகளை விளக்கும் ஒரு தொலைக்காட்சி விளம்பர படத்தில் நடித்தார்.
சொந்த வாழ்க்கை
thumb|150px|2004இல் ஸ்டோன் ஸ்டோன் கலிபோர்னியாவின் பெவர்லி ஹில்ஸ் நகரில் வாழ்ந்து வருகிறார், நியூசிலாந்தில் ஒரு கால்நடைகள் பண்ணையையும் வைத்திருந்தார். மார்ச் 2006இல், மத்திய கிழக்கு நாடுகளில் அமைதியை பரப்புவதற்கு இஸ்ரேலுக்கு பயணம் செய்து, அங்கு நோபல் அமைதி பரிசு பெற்றவரான ஷைமன் பெரஸ் உடன் சேர்ந்து ஒரு பத்திரிகையாளர் மாநாட்டில் பங்கேற்றார். ஸ்டோனுக்கு நீரிழிவு நோய் உள்ளது, அவருக்கு ராஸ்ப்பெரிகள் பிடிக்குமாம்.
AIDS ஆராய்ச்சி ஆதரவு
ஏப்ரல் 2004இல், தேசிய லெஸ்பியன் உரிமைகள் மையம் வழங்கிய ஸ்பிரிட் விருதை சான் பிரான்சிஸ்கோவில் பெற்றார், அது லெஸ்பியன், கே மற்றும் HIV/AIDS மக்களுக்கு உதவும் நிறுவனங்களுக்கு ஆதரவு மற்றும் ஈடுபாட்டுக்காக வழங்கப்பட்டது, அதோடு கைலி மினோக் உடன் கான்ட் கெட் யூ அவுட் ஆப் மை ஹெட்ஸ் நிகழ்ச்சியை கேன்ஸில் நடந்த AIDS ஆராய்ச்சிக்காக நடத்தியிருந்தார் ஸ்டோன். சான் பிரான்சிஸ்கோவின் மேயர் கேவின் நியூசம்மிடம் விருது பெற்றார்.
அவரது பெற்றோர் பெண்ணிய மதிப்புகளை கற்றுத் தந்து வளர்த்ததாகக் கூறப்படுகிறது. "ஒரு பெண்ணாக இருப்பதால் எனது ஏதாவது விருப்பங்களையோ எனது சாதனைகளையோ செய்ய்துவிட முடியும் என்று ஒருபோதும் சொல்லி என்னை என் தந்தை வளர்க்கவில்லை. தந்தையைப் போல் புளு - காலர், நடுத்தர வர்க்க உலகத்தில் வாழ்வது ஒரு பெரிய விஷயம் தான்."
டான்சேனியா முரண்பாடு
ஜனவரி 28, 2005இல், டான்சானியாவில் உள்ளவர்களுக்கு கொசு வலைகள் வாங்குவதற்கு 1 மில்லியன் டாலர்களை வாக்குறுதிகளாகப் பெற்றுத் தந்தார், அது ஸ்விட்சர்லாந்தில் உள்ள டாவோசின் உலக பொருளாதார குழுமத்தை ஆப்பிரிக்கா மற்றும் ஏழ்மைக்கான முன்னேற்பாடற்ற நிதி சேகரிப்பு மேடையாக மாற்றியது. UNICEF உள்ளிட்ட பல கண்காணிப்பு நிறுவனங்கள், டான்சானிய அதிபர் பென்ஞ்சமின் மிகாபாவின் வார்த்தைகளுக்கு சாதாரணமாக செயல்படுத்தியுள்ளார் என ஸ்டோனை விமர்சித்தனர், ஏனென்றால் மலேரியாவைத் தடுப்பதற்கான காரணங்கள் பற்றியோ, விளைவுகள் பற்றியோ முறைகள் பற்றியோ அவர் ஆராயவே இல்லை; அப்படி செய்திருந்தால், பல ஆப்பிரிக்க அரசாங்கங்கள் பொது மருத்துவமனைகள் மூலம் இலவச படுக்கை வலைகளை மக்களுக்கு விநியோகித்து வருவதை தெரிந்திருப்பார்.
வாக்குறுதியளிக்கப்பட்ட 1 மில்லியன் டாலரில் 250,000 டாலர்கள் மட்டுமே மொத்தத்தில் வசூலானது. டான்சானியாவுக்கு அனுப்புவதாக வாக்குறுதியளிக்கப்பட்டிருந்த 1 மில்லியன் டாலர்கள் மதிப்பிலான படுக்கை வலைகளை நிவிர்த்தி செய்ய மீதம் 750,000 டாலர்களை UNICEF வழங்கியது. இதனால் மற்ற UNICEF திட்டங்களின் பணமும் மாற்றிவிடப்பட்டது. பிரபல பொருளாதார வல்லுநர் சேவியர் சாலா-இ-மார்டீன்- கூறுகையில், படுக்கை வலைகளுக்கு என்ன நேர்கிறது என்பதை பெருமளவு அதிகாரிகளுக்கே தெரிவதில்லை என கூறியிருந்தார். சில உள்ளூர் விமான நிலையங்களுக்கு வழங்கப்படுகின்றன. சொன்னபடி, இவை கல்யாண ஆடைகளாக மறுவடிவமைப்பு செய்யப்பட்டு உள்ளூர் கள்ளச் சந்தையில் விற்கப்படுகின்றன.
சீன பூகம்ப முரண்பாடு
61வது கேன்ஸ் திரைப்படத் திருவிழாவின் போது, மே 25, 2008இல் ஹாங் காங்கின் கேபிள் என்டர்டெயின்மண்ட் செய்திகளில் சிகப்பு கம்பள பரிமாற்றத்தில் ஸ்டோன் பேசிய கருத்துகளுக்கு பெருமளவில் விமர்சிக்கப்பட்டார். 2008 சிகுவான் பூகம்பத்தைப் பற்றி கேட்ட போது, அவர் கூறியதாவது:
கண்காணிப்பாளர்களும் இந்த பூகமத்தின் மையப்பகுதியை கவனிக்கையில் இதன் வென்சுவான் கவுன்ட்டியின் மையப்புள்ளியாக இருக்கும் ங்குவா திபத் மற்றும் கியாங் தன்னாதிக்க பகுதியானதில் பாதிக்கும் மேற்பட்ட மக்கள் தொகையாக பாரம்பரிய திபத்தியர்கள் வாழ்ந்து வருகிறார்கள். அவரது கருத்துகளுக்கு பின் ஹாலிவுட் ரிப்போர்ட்டர் ஒருவர், சீனாவின் மிகப்பெரிய திரையரங்குகள் இணைப்பு கொண்ட ஒரு நிறுவனம் ஸ்டோனின் படங்களை இனி திரையிடப் போவதில்லை என அறிவித்ததாக கூறியிருந்தார். UME சினிபிளக்ஸ் செயினின் நிறுவனரும் ஹாங்காங் திரைப்பட தயாரிப்பாளர்கள் சங்க தலைவருமான ங்க் சீ யூன் ஸ்டோனின் கருத்துகள் "தகாதவை" எனக் குறிப்பிட்டிருந்தார், அதோடு UME சினிபிளக்ஸ் செயின் எதிர்காலத்தில் எப்போதும் ஸ்டோனின் படங்களை வெளியிடாது என்றும் அறிவித்தார். சீனப் பொதுமக்களின் அமளியை அடுத்து ஸ்டோனின் படம் தாங்கிய கிறிஸ்டியன் டியோர் விளம்பரங்கள் அனைத்திலும் ஸ்டோன் விலக்கப்பட்டார். 2008 ஷாங்காய் சர்வதேச திரைப்பட விழா விருந்தினர் பட்டியலில் இருந்தும் ஸ்டோன் நீக்கப்பட்டார், அவரை நிரந்தரமாக நீக்கிவிடவும் அதன் நிகழ்ச்சி நடத்துபவர்கள் கருத்து தெரிவித்திருந்தனர்.
டியோர் சீனா ஸ்டோனின் பெயரில் ஒரு மன்னிப்பை கேட்டது, ஆனால் "நான் மன்னிப்பு கேட்கப் போவதில்லை" என நியூயார்க் டைம்சுக்கு அளித்த பேட்டியில் ஸ்டோன் மறுத்துவிட்டார். "உண்மையற்ற ஒன்றுக்கோ முகதாட்சணியத்துக்கோ நான் மன்னிப்பு கேட்கப்போவதில்லை", என்று கூறிய போதும் தான் ஒரு "முட்டாள் போல் கத்தியதாக" ஒத்துக் கொண்டார். அவரது இந்த நடத்தைக்கு பின் தலாய் லாமா தானாகவே விலகிக் கொண்டார்.
மதம்
1990களின் ஆரம்பகட்டத்தில், விஞ்ஞானத்துவ சர்ச்சின் உறுப்பினராக இருந்தார். சக நடிகர் ரிச்சர்டு கிரே அவரை தலாய் லாமாவுக்கு அறிமுகப்படுத்திய பின் அதுவரை இருந்த மதத்தில் இருந்து திபத் புத்த மதத்துக்கு மாறினார். சர்வதேச வாழ்க்கை சர்ச்சின் அங்கீகரிக்கப்பட்ட போதகரும் ஆவார்.
உறவுகள்
பிப்ரவரி 14, 1998இல், சான் பிரான்சிஸ்கோ கிரானிகில் என பின்னாளில் அழைக்கப்பட்ட { 0}சான் பிரான்சிஸ்கோ எக்சாமினரின் செயல்நிலை இயக்குனரான பில் பிரான்ஸ்டீனை  திருமணம் முடித்தார். ஸ்டோனும் பிரான்ஸ்டீனும் ஜனவரி 2004இல் விவாகரத்தாயினர். மே 22, 2000இல் பிறந்த ரோன் ஜோசப் பிரான்ஸ்டீன் என்ற வளர்ப்பு மகனும் உண்டு. மே 7, 2005இல் இரண்டாவது மகனாக லேர்டு வோன் ஸ்டோனையும் தத்தெடுத்தார். ஜூன் 28, 20006இல் மூன்றாவது மகன் குயின் கெல்லியை தத்து எடுத்தார்.
2005இல், "Basic Instinct 2: Risk Addiction|பேசிக் இன்ஸ்டிங்க்ட் 2, படத்துக்காக அளித்த தொலைகாட்சி பேட்டியில் இருபால்கலப்பு கலவியில், தனக்கு ஆர்வம் உள்ளதாகத் தெரிவித்தார், "நடுத்தர வயது ஒரு திறந்த மனதின் காலம்" என்றும் குறிப்பிட்டார். கடந்த காலத்தில் பெண்களையே தான் "டேட்" செய்த்தாக தெரிவித்தார். பேசிக் இன்ஸ்டிங்க்ட் படத்தை படமாக்குகையில், சில காட்சிகளை எடுக்கையில் கேமராவின் தூரப் பார்வையில் தன் தோழிதான் அவர் கைகளைப் பிடித்துக் கொண்டிருந்ததாக தெரிவித்தார். நேகட் இன்ஸ்டிங்க்ட்''  என்னும் சுயசரிதை புத்தகத்தில் அதன் ஆசிரியர் பிராங்க் சேனல்லோ ஸ்டோனுக்கும் ஒரு பெண்ணுக்கும் இடையே பெவர்லி ஹில்ஸ் ஹோட்டலில் குளியலறையில் நடந்த பாலியல் உறவு பற்றி விவரிக்கிறார். இங்கிலாந்தில் மார்ச் 18, 2006 அன்று மைக்கேல் பார்கின்சன் உடனான டாக் ஷோவில் பேட்டியளிக்கையில் தான் ஒரு "நேரடியானவர்" எனக் குறிப்பிட்டார். இருந்த போதும், ஜனவரி 2008இல், ஒரு உரையில் "அனைவருக்கும் இருபாலுறவு என்பது ஒரு எல்லை வரை தான். இப்போது ஆண்கள் பெண்களைப் போல் நடந்து கொள்கிறார்கள், எனக்கு பழைய மாதிரி ஆண்களை மட்டுமே பிடிக்கும் என்பதால், ஒரு உறவு வைத்துக் கொள்வது கடினமானது. எனக்கு ஆண்மை, உண்மையாக இருக்கையில் பிடிக்கும், ஆனால் அது இப்போது பெண்களில் இருக்கிறது" எனக் கூறினார்.
வெளி இணைப்புகள்
பகுப்பு:வாழும் நபர்கள் பகுப்பு:அமெரிக்கத் திரைப்பட நடிகர்கள் பகுப்பு:அமெரிக்கப் பௌத்தர்கள் பகுப்பு:1958 பிறப்புகள் பகுப்பு:அமெரிக்கத் திரைப்பட நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள் பகுப்பு:கூகுள் தமிழாக்கம்-ஆங்கிலத் திரைப்படம்
தேனி மாவட்ட உயர் மற்றும் மேல்நிலைப் பள்ளிகள்
தேனி மாவட்டத்தில் பெரியகுளம், உத்தமபாளையம் எனும் இரண்டு கல்வி மாவட்டங்கள் உள்ளன. இரு கல்வி மாவட்டங்களும் இணைந்த தேனி முதன்மைக் கல்வி மாவட்டத்தில் அரசு மேல்நிலைப்பள்ளிகள் 46, அரசு உதவி பெறும் மேல்நிலைப்பள்ளிகள் 23, அரசு உயர்நிலைப்பள்ளிகள் 40, அரசு உதவி பெறும் உயர்நிலைப்பள்ளிகள் 15 மற்றும் சுயநிதி ஆங்கிலவழிக்கல்வி அளிக்கும் மேல்நிலைப்பள்ளிகள் உயர்நிலைப்பள்ளிகளும் உள்ளன.
பெரியகுளம் கல்வி மாவட்டப் பள்ளிகள்
பெரியகுளம் கல்வி மாவட்டத்தில் அரசு மேல்நிலைப்பள்ளிகள் 30, அரசு உதவி பெறும் மேல்நிலைப்பள்ளிகள் 7, அரசு உயர்நிலைப்பள்ளிகள் 25, அரசு உதவி பெறும் உயர்நிலைப்பள்ளிகள் 7 மற்றும் சுயநிதி ஆங்கிலவழிக்கல்வி அளிக்கும் மேல்நிலைப்பள்ளிகள், உயர்நிலைப்பள்ளிகளும் உள்ளன.
அரசு பள்ளிகள்
மேல்நிலைப்பள்ளிகள்
உயர்நிலைப்பள்ளிகள்
அரசு உதவி பெறும் பள்ளிகள்
மேல்நிலைப்பள்ளிகள்
உயர்நிலைப்பள்ளிகள்
சுயநிதி ஆங்கிலவழிக் கல்விப் பள்ளிகள்
மேல்நிலைப்பள்ளிகள்
உயர்நிலைப்பள்ளிகள்
அரசு பள்ளிகள்
மேல்நிலைப்பள்ளிகள் கருநாக்கமுத்தன்பட்டி
வெளி இணைப்புகள்
பகுப்பு:தேனி மாவட்டப் பள்ளிகள்
கணபதிபுரம் ஊராட்சி, புதுக்கோட்டை
கணபதிபுரம் ஊராட்சி (Ganapathipuram Gram Panchayat), தமிழ்நாட்டின் புதுக்கோட்டை மாவட்டத்தில் உள்ள புதுக்கோட்டை வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1488 ஆகும். இவர்களில் பெண்கள் 763 பேரும் ஆண்கள் 725 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மட்டக்களப்பு
மட்டக்களப்பு (Batticaloa, මඩකලපුව) இலங்கையின் கிழக்குக் கரையோரம் அமைந்துள்ள முக்கிய நகரங்களுள் ஒன்று. இது நாட்டின் ஒன்பது மாகாணங்களுள் ஒன்றான கிழக்கு மாகாணத்திலுள்ள மிகப் பெரிய நகரமும், மட்டக்களப்பு நிர்வாக மாவட்டத்தின் தலைநகரமும் ஆகும். தமிழ் மக்களைப் பெரும்பான்மையாகக் கொண்ட மட்டக்களப்பு மாவட்டத்தில் பெருமளவில் முஸ்லிம் மக்களும் வாழ்கின்றனர். மட்டக்களப்பானது "மீன் பாடும் தேன் நாடு" என அழைக்கப்படுகின்றது. இதன் எல்லைகளாகத் திருகோணமலை, பொலன்னறுவை, அம்பாறை ஆகிய மாவட்டங்கள் அமைகின்றன. கொழும்பிலிருந்து இது 301 கி.மீ. தொலைவில் அமைந்துள்ளது.
சொல்லிலக்கணம்
மட்டக்களப்பு எனும் சொல் எப்படி தோற்றம் பெற்றது என்பதில் வெவ்வேறான கருத்துக்கள் காணப்படுகின்றன. பலதடவைகள் மட்டக்களப்பு பிரதேசம் சிங்கள அரசின் ஆட்சிக்குட்பட்டு இருந்ததால் சிங்களச் சொற்களின் தாக்கம் மட்டக்களப்பில் கலந்திருக்கலாம் என கருதப்படுகிறது. சிங்களத்தில் சேறு என்பதைக் குறிக்கும் "மட்ட" என்ற பதமும், வாவியால் அப்பிரதேசம் சூழப்பட்டதால் நீர் தேங்கியிருக்கும் இடத்தினைக் குறிக்கும் "களப்பு" என்ற பதமும் சேர்ந்து மட்டக்களப்பு எனும் சொல் உருவாகியது என்ற கருத்தும் உள்ளது.
மட்டக்களப்பு மான்மியம் கூறுவதன்படி, இலங்கைமீது படையெடுத்த வட இந்திய முற்குகர், கிழக்குப் பக்கம் தமது ஓடத்தைச் செலுத்தி, மட்டக்களப்பு வாவியின் எல்லை வரை சென்று, அதற்கு அப்பாற் செல்ல வழியில்லாததால் இது மட்டும் மட்டடா மட்டக்களப்படா (இந்தக்களப்பு இதுவரையும்தான்) எனக் கூறி மட்டக்களப்பு எனும் பெயரை இட்டனர். "மட்டமான" களப்பு என்பதனால் "மட்டக்களப்பு" எனவும் கூறப்படுகிறது. மட்டமான என்றால் சமதரையான என்றும் அர்த்தம் கொள்ளலாம். மட்டக்களப்பைக் குறிக்கும் ஆங்கிலச் சொல்லான 'Batticaloa' (பற்றிக்கலோ) போர்த்துக்கீச சொல்லிலிருந்து உருவாகியது.
மீன் பாடும் தேன் நாடு - பெயர்க் காரணம்
கல்லடிப் பாலத்திலிருந்து (லேடி மன்னிங் பாலம்) சப்தமற்ற இரவு நேர முழுமதி தினங்களில் அவதானிக்கும் போது ஓர் இன்னிசை கேட்பதாகக் கூறப்படுகிறது. இது ஊரிகளினுள் நீர் புகுந்தெழுவதால் ஏற்படும் இசையென நம்பப்படுகின்றது. இதனை இலக்கியங்களில் 'நீரரமகளீர் இசைக்கும் இசை' என வர்ணிக்கப்படுகிறது. ஆயினும் மீன்கள்தான் இசையெழுப்பின என்ற கருத்தும் பிரதேசவாசிகளிடம் காணப்படுகிறது. இதன் காரணமாக மட்டக்களப்பு 'மீன் பாடும் தேன் நாடு' எனப் பன்னெடுங் காலமாக அழைக்கப்படுகின்றது.
மீனிசை பற்றிப் பல கருத்துக்கள் இருந்தபோதிலும் மட்டக்களப்பானது மீன் பாடும் தேன் நாடு என்றே நோக்கப்படுகிறது. பல மட்டக்களப்புசார் அரச திணைக்களங்கள், பாடசாலைகள், கழகங்கள், நிறுவனங்கள் போன்றவற்றின் இலச்சினைகள் மீன் அல்லது கடற்கன்னி உருவம் கொண்டதாகக் காணப்படுவது மட்டக்களப்பிற்கும் 'மீன் பாட்டிற்கும்' உள்ள தொடர்பைக் காட்டுகிறது.
ஆரம்ப வரலாறு
இற்றைக்கு 2500 வருடங்களுக்கு முன்னர் மட்டக்களப்பில் மக்கள் இங்கு வாழ்ந்தார்கள் என்பதற்கு பல்வேறு புராண மற்றும் தொல்லியல் சான்றுகள் உள்ளன. இந்துக்களின் மிகவும் புராதனமான நூலாகிய இரமாயணமும்கூட, இங்கு அமைந்துள்ள மாமாங்கேஸ்வரர் ஆலயமும் அதன் தீர்த்தக்கேணியும் அனுமனால் உருவாக்கப்பட்டது எனக்கூறுகிறது. தொலெமியின் (கி.பி 90 – 168) வரைபடம் மட்டக்களப்பு உள்ளிட்ட கிழக்குக் கரையோரப் பகுதியை நாகதீபம் எனக்குறிப்பிடுவதாகக் கருத்து நிலவுகின்றது. எனவே இங்கு நாகர் வாழ்ந்தனரெனக் கருத இடமுள்ளது கி.மு. 540 இல் விஜயன் பாண்டிநாட்டிலிருந்து கொண்டுவந்த தமிழர்களைக் கதிரவெளி எனுமிடத்தில் குடியேற்றினான் எனச் சிங்கள நூல்கள் கூறுகின்றன. அப்பகுதியில் வேடர் வாழ்ந்தனர் எனவும் அச்சரித்திர நூல்கள் கூறுகின்றன. அக்காலப் பகுதியில் சிங்கள அரசர்களின் ஆட்சியின் கீழ் மட்டக்களப்பு இருந்தது. கி.பி. 1 தொடக்கம் 13ம் நூற்றாண்டுக் காலப்பகுதிகளில் இடம்பெற்ற தென்னிந்தியப் படையெடுப்பினால் இப்பகுதியில் குடியேற்றம் நடந்தது. சோழ அரசன் குளக்கோட்டன் காலப்பகுதியில் (கி.பி 425) வன்னியர் எனும் ஏழு சிற்றரச பிரதிநிதிகள் இப்பகுதியை ஆண்டனர். இதன் பின்னர் கண்டி சிங்கள அரசர்களின் கீழ் தமிழ் பிரதிநிதிகளினால் ஆளப்பட்டது.
மேலைத்தேயர் ஆட்சி
கண்டி அரசனின் ஆட்சிக்கு உட்பட்டிருந்த மட்டக்களப்பு 1622 இல் போர்த்துக்கேயர் வசமானது. ஆயினும் கிறித்தவ பாதிரிமார்களின் தொடர்பு 1530 காலப்பகுதியில் ஏற்பட்டது. போர்த்துக்கேயரின் அத்துமீறல் காரணமாகப் பல போடிமார் கலகத்தில் ஈடுபட்டு பின்னர் கைது செய்யப்பட்டனர். போர்த்துக்கேயர் ஆட்சியில் "தோம்பு" எனப்படும் வரி அறவிடும் முறை இப்பகுதியில் அறிமுகப்படுத்தப்பட்டது. மட்டக்களப்பில் போர்த்துக்கேயர் ஆட்சி ஏற்படுத்திய சிறு காலத்தில் ஒல்லாந்தர் தாக்குதல் நடத்தி, 1637 இல் மட்டக்களப்பினை தங்கள் ஆட்சியின் கீழ் கொண்டு வந்தனர். ஒல்லாந்தருக்கு எதிராகவும் போடிமார் கலகம் ஏற்படுத்தினர். 1700 காலப்பகுதியில் இப்பகுதியில் சீரான ஆட்சியைக் கண்டி அரசன் மற்றும் சில போடிமார்களின் ஒத்துழைப்போடு ஓல்லாந்தர் ஏற்படுத்தினர். இவர்களின் ஆட்சியைத் தொடர்ந்து 1802 இல் ஆங்கிலேயர் ஆட்சி ஏற்பட்டது. ஆங்கிலேயர்களுக்கு எதிராகவும் கண்டி ஆட்சியாளர்களுக்குச் சார்பாகவும் மட்டக்களப்புப் போடிமார் செயற்பட்டனர். ஆயினும் பின்னர் சிலர் கிறித்தவ சமயத்திற்கு மதம் மாறினர். ஆங்கிலேயர் ஆட்சியில் இப்பகுதி பல முன்னேங்களைக் கண்டது. கல்வி முறை, உட்கட்டுமானம் எனப் பல துறைகளில் முன்னேற்றம் ஏற்பட்டது.
சுதந்திரத்தின் பின்
இலங்கை சுதந்திரம் அடைந்தபோது மட்டக்களப்புப் பிரதேசம் (தற்போதைய மட்டக்களப்பு, அம்பாறை மாவட்டப் பகுதிகள்) 6998 சதுர கிலோமீட்டர் பரப்பளவும் 202,987 சனத்தொகையையும் கொண்டிருந்தது. 1960 இன் பின்னர் மட்டக்களப்பு மாவட்டத்திலிருந்து அம்பாறை மாவட்டம் பிரிக்கப்பட்டது. ஈழப் போர் ஆரம்பித்தபோது, அதன் தாக்கம் இங்கும் பரவியது. இந்திய அமைதி காக்கும் படையினர் பிரசன்னம், அவர்களுடனான போர் என்பன இப்பகுதியில் மேலும் தாக்கத்தை ஏற்படுத்தியது. 2007 வரை பெரும் பகுதி விடுதலைப் புலிகளின் கட்டுப்பாட்டில் இருந்தது.
புவியியல்
thumb|right|மட்டக்களப்பு மாவட்டம் thumb|சூரிய அஸ்தமனம், மட்டக்களப்பு புதிய பாலம்
மட்டக்களப்பு மாவட்டம் வாவியால் இரு பிரிவாகப் பிரிக்கப்பட்டுள்ளது. அவற்றில் ஒருபகுதி எழுவான்கரை (சூரியன் எழும் பகுதி அ-து கிழக்குப்பகுதி) என்றும் மறு பகுதி படுவான்கரை (சூரியன் மறையும் பகுதி அ-து மேற்குப்பகுதி) என்றும் அழைக்கப்படுகின்றது. காடுகள், விவசாய நிலம், வாவி, முகத்துவாரம்,கடல், அணைகள், களப்பு, இயற்கைத் துறைமுகம், குளம் போன்ற புவியியல் அம்சங்களைக் கொண்டுள்ளது. படுவான்கரைப் பிரதேசம் வளமிக்க விவசாய நிலத்தினைக் கொண்ட பகுதியாகும். மட்டக்களப்பு பிரதான நகரினைச் சூழ்ந்து வாவி காணப்படுவது இயற்கை வனப்பான விடயமாகும்.
காலநிலை
இலங்கையின் கிழக்கு கடற்கரையில் இந்து சமுத்திரத்தினை கடல் எல்லையாகக் கொண்டமைந்த கிழக்கு மாகாணத்தின் மத்தியில் அமைந்துள்ள பரந்த நிலப்பரப்பாகும். இது சராசரியாகக் கடல் மட்டத்திலிருந்து 5 மீட்டர் உயரமுடையாகும். மட்டக்களப்பு நகரின் தனித்துவமான சிறப்பியல்பு யாதெனில் இது மூன்று கடல்நீரேரிகளைக் கொண்டுள்ளதே. அவையாவன மட்டக்களப்பு வாவி, வாழைச்சேனை வாவி, பனிச்சங்கேணி வாவி (அல்லது வாகரை வாவி). இதில் மட்டக்களப்பு வாவியே மிக நீண்டது. இது 56 km நீளமும், 168 சதுர கிலோமீற்றர் பரப்பும் கொண்டது. வடக்கில் ஏறாவூர் வரையும் தெற்கில் கல்முனை வரையும் நீண்டுள்ளது. இது சிறு நிலப்பரப்புக்களையும் தீவுகளையும் கொண்டமைந்த  அழகிய  கடல்நீரேரி ஆகும்.
மட்டக்களப்பின் காலநிலையானது பொதுவாக வெப்பம் கூடியதாக இருப்பினும் வேறுபட்ட பருவகாலங்களில் வெவ்வேறு மாற்றங்களைக் கொண்டதாகக் காணப்படுகிறது. மார்ச் முதல் மே வரையான காலப்பகுதி சராசரியாக 32 பாகை “செல்சியஸ்“ அளவுடைய வெப்பநிலை கொண்டதாகவும்,நவம்பர் முதல் பெப்ரவரி வரையான காலப்பகுதி கூடுதல் மழைவீழ்ச்சி கொண்டதாகவும் காணப்படுகிறது. இக்காலப்பகுதியில் சராசரியாக 15 பாகை “செல்சியஸ்“ வெப்பநிலையும் 1400 மில்லிமீட்டர் அளவுடைய  மழைவீழ்ச்சியும் காணப்படுகிறது.
தற்கால மட்டக்களப்பு நகரும் சூழவுள்ள இடங்களும்
thumb|[[புளியந்தீவு (மட்டக்களப்பு)|புளியந்தீவு 3D]] thumb|சூரிய அஸ்தமனம், மட்டக்களப்பு புதிய பாலம் நான்கு முக்கிய பகுதிகள் மட்டக்களப்பு நகரின் முக்கிய செயற்பாடுகளில் அங்கம் பெறுகின்றன.
மக்கள் தொகையியல்
மட்டக்களப்பு மாநகர சபைப் பகுதியில் மக்கள் செறிவு ஒரு சதுர கிலோ மீட்டருக்கு 2466 பேராக 2008ஆம் ஆண்டில் காணப்பட்டது. இதில் மக்கள் அடர்த்தி அதிகம் உள்ள இடங்களாகக் கூளாவடி, இருதயபுரம் மத்தி, மாமாங்கம், கூளாவடி கிழக்கு என்பன காணப்பட்டன. மக்கள் அடர்த்தி குறைவான இடங்களாகத் திராய்மடு, திருப்பொருந்துறை, சத்துருக்கொண்டான், பாலமீன்மடு மற்றும் நாவலடி கிராம சேவையாளர் பிரிவுகள் காணப்பட்டன.
மட்டக்களப்பு மாநகர சபையினுள் 30-49 வயதுக்குட்பட்டோர் 23 வீதமாகக் காணப்பட்டு, அதிக எண்ணிக்கையுடைய வயதுக்குழுவினராகக் காணப்பட்டனர்.
பொருளாதார நடவடிக்கைகள்
கால்நடை மற்றும் கோழி வளர்ப்பு இங்கு பொருளாதாரத்தில் முக்கிய இடம்பெறுகின்றன. கடல் மற்றும் பிற நீர்வளங்கள் இங்கு உள்ளதால் மீன்பிடி முக்கிய தொழிலாகவுள்ளது. இறால், நண்டு என்பன முக்கிய வருவாய் ஈட்டித் தருவனவாகவுள்ளன. மட்டக்களப்பு நகர் மற்றும் அதனைக் கிட்டிய இடங்களில் கைத்தொழில் முக்கிய இடத்தைப் பெறுகின்றன.
உட்கட்டமைப்பு
thumbnail|கல்லடிப் பாலம், 1923 thumbnail|பழைய கல்லடிப் பாலம், உட்புறம் thumbnail|வலது|மட்டக்களப்பு நகரில் அமைந்துள்ள பேருந்து தரிப்பிடம் thumbnail|[[மட்டக்களப்பு புகையிரத நிலையம்]] அடிப்படைத் தேவைகளைப் பூர்த்தி செய்யக்கூடிய உட்கட்டமைப்பு காணப்படுகின்றது. இங்கு மின் இணைப்பு வசதி, புதிதாக ஆரம்பிக்கப்பட்ட குழாய் நீர் வசதி, மின் விளக்கு கம்பங்கள், பாலங்கள், நெடுஞ்சாலை போன்ற பல உட்கட்டமைப்புக்கள் காணப்படுகின்றன.
போக்குவரத்து
இலங்கை போக்குவரத்துச் சபையின் பேருந்து சேவை இலங்கையின் ஏனைய முக்கிய நகரங்களுக்கான இணைப்பை வழங்குகின்றன. தனியார் பேருந்து சேவையும் மாவட்டத்திற்கு உள்ளேயும் வெளியேயும் சேவையினை வழங்குகின்றன. மட்டக்களப்பிலிருந்து தலைநகரை நகரை அடைய கிட்டத்தட்ட 8 மணித்தியாலங்கள் தேவைப்படுகின்றது.
இலங்கையின் வடக்கு கிழக்கு உட்பட்ட முக்கிய நகரங்களுக்கு அரச, தனியார் சேவைகள் நடைபெறுகின்றன. இதில் முக்கிய நெடுஞ்சாலைகளாக ஏ-4, ஏ-5, ஏ-9, ஏ-15 ஆகியன விளங்குகின்றன.
மட்டக்களப்பு புகையிரத நிலையம் ஊடாகத் திருகோணமலை, கொழும்பு ஆகிய இடங்களுக்கு நேரடி தொடருந்து சேவைகள் உள்ளன. பின்வரும் அட்டவணையில் உள்ளவாறு மட்டக்களப்பு - கொழும்பு சேவைகள் உள்ளன:
இரத்மலானை விமான நிலையத்திலிருந்து மட்டக்களப்பு வாவி இறங்குமிடத்திற்கும், மட்டக்களப்பு விமான நிலையத்திற்கு பயணிகள் விமான சேவை உள்ளது. கெலிருவர்ஸ் மற்றும் சினமன் எயார் விமான போக்குவரத்து தற்போது இடம்பெறுகின்றது.
வைத்தியசாலை
மக்களின் சுகாதாரத் தேவைகளைப் பூர்த்தி செய்ய அரச மற்றும் தனியார் வைத்தியசாலைகள் காணப்படுகின்றன. அவற்றின் பிரதான பங்கை மட்டக்களப்பு போதனா வைத்தியசாலை வகிக்கின்றது. 2008இல் 64,843 உள்ளக நோயாளர்களும் 145,495 வெளி நோயாளர்களும் மருத்துவ சேவையினைப் பெற்றனர். கிழக்கு மாகாணத்திலுள்ள ஒரேயொரு போதனா வைத்தியசாலையான இதில் 900 கட்டில்கள் (2010ம் ஆண்டு) காணப்பட்டன.
கல்வி நிறுவனங்கள்
200px|left|thumb|இலங்கை கிழக்குப் பல்கலைக்கழகம் - வெள்ளி விழா மண்டபம் பரந்துபட்ட கிழக்கு மாகாணத்தின் முதன்மைப் பல்கலைக்கழகமான கிழக்குப் பல்கலைக்கழகம், இலங்கை இம் மாவட்டத்தின் வந்தாறுமூலை எனும் ஊரில் அமைந்துள்ளது. இது மட்டக்களப்பு நகரிலிருந்து வடக்காக 17 கி.மீ தொலைவில் மட்டக்களப்பு-திருகோணமலை ஏ-15 நெடுஞ்சாலையில் உள்ளது. மட்டக்களப்பு கல்வி வலயங்கள் மண்முனை வடக்கு, மண்முனைப் பற்று, மண்முனை மேற்கு, ஏறாவூர்ப் பற்றென நான்காகப் பிரிக்கப்பட்டுள்ளன. மட்டக்களப்பு மாவட்டத்தில் காணப்படும் 233 பாடசாலைகளில் இந்நான்கு கல்வி வலயங்களில் 106 பாடசாலைகள் காணப்படுகின்றன. மட்டக்களப்பு நகருக்குட்பட்ட மண்முனை வடக்கு கல்வி வலய 41 பாடசாலைகளில் ஏழு "1AB" தரத் தேசியப் பாடசாலைகள் காணப்படுகின்றன. அவ் தேசியப் பாடசாலைகள் கிறித்தவ நற்செய்தி அறிவிப்பாளர்களினால் நூற்றைம்பது ஆண்டுகளுக்கு முன் நிறுவப்பட்ட புனித மிக்கேல் கல்லூரி தேசியப் பாடசாலை, மெதடிஸ்த மத்திய கல்லூரி, சிசிலியா பெண்கள் பாடசாலை, வின்சன்ட் பெண்கள் பாடசாலை போன்றனவும், சுவாமி விபுலானந்தரால் ஆரம்பிக்கப்பட்ட மட்டக்களப்பு சிவானந்த வித்தியாலயம் மற்றும் மட்டக்களப்பு விவேகானந்தா பெண்கள் மகா வித்தியாலயம், மட்டக்களப்பு இந்துக் கல்லூரி என்பனவாகும். 2008ம் ஆண்டு புள்ளிவிபரத்தின்படி, இவ்வேழு தேசிய பாடசாலைகளிலும் 11,895 மாணவர்கள் கல்வி கற்றனர். இதுதவிர சில முஸ்லிம் வித்தியாலங்கள் மட்டக்களப்பு மாவட்டத்தின் கல்விச் செயற்பாட்டில் முக்கிய இடம் வகிக்கின்றன.
மஞ்சந்தொடுவாய் தொழில்நுட்பக்கல்லூரி, தாழங்குடா கல்வியியற் கல்லூரி, சுவாமி விபுலானந்த இசை நடனக் கல்லூரி (தற்போதைய சுவாமி விபுலானந்தா அழகியல் கற்கைகள் நிறுவனம்), ஆசிரியர் பயிற்சிக் கலாசாலை, இலங்கை திறந்த பல்கலைக் கழகத்தின் மட்டக்களப்பு பிராந்திய நிலையம் போன்றவும் முக்கிய கல்வி நிறுவனங்களாகும். இவற்றைத் தவிர தனியார் நிறுவனங்களின் கல்விச் செயற்பாடுகளில் தகவல் தொழில் நுட்பம், ஆங்கில மொழி மூலமாகக் கல்வியூட்டல், ஆங்கிலக் கல்வி போன்றன குறிப்பிடத்தக்கன. இந்திய பல்கழைக் கழகங்களில் தொலைக்கல்வி பாடநெறிகளும் இடம் பெறுகின்றன.
கலாசாரம்
இங்கு பெரும்பாலும் தமிழர் பண்பாடு செல்வாக்கு செலுத்தும் ஒன்றாகக் காணப்படுகின்றது. இசை, நடனம், நாடகம், சமயமென இதன் தாக்கம் உள்ளது. தமிழர் ஆடற்கலைகளில் ஒன்றான நாட்டுக்கூத்து (வடமோடி, தென்மோடி நாட்டுக்கூத்து) இங்கு பிரபல்யம் பெற்றது. ஆயினும், குறிப்பாக முசுலிம்கள் அதிகமாகம் வாழும் பகுதிகளில் இசுலாமிய கலாச்சாரம் காணப்படுகின்றது. மட்டக்களப்பு காலணித்துவ ஆட்சியின் கீழ் இருந்ததால், இங்கு ஐரோப்பிய கலாச்சாரத்தின் தாக்கமும் காணப்படுக்கின்றது. இதில் போர்த்துக்கேய கலாச்சாரத்தின் தாக்கம் குறிப்பிடத்தக்கது. இங்கு "கத்தோலிக்க பறங்கியர் ஒன்றியம்" என்ற போர்த்துக்கேய கலாச்சாரத்தைப் பின்பற்றும் அமைப்பு காணப்படுகிறது. இலங்கையில் அதிகளவில் இலங்கை போர்த்துக்கீச கிரியோல் மொழி பேசுவோர் (போர்த்துக்கல் பரங்கியர்) இங்குள்ளனர் என்பது குறிப்பிடத்தக்கது.